มีโรคประจำตัวคือ Hyper thyoide ทานยา metimazole 09-25/09/2562 ประจำตัวแจ้งว่า WBC ลดลงจาก เดิม 10,200 (คร่าวๆ) เหลือ 7,830 cell/cu.mmอยากทราบว่า metimazole มีผลต่อการลดจำนวนลงของเม็ดเลือดขาวไหม?ถ้ามีผลต่อการลดจำนวนลงของเม็ดเลือดผู้ป่วยจะมีร่างกายอ่อนแอ ติดเชื้อหรือไม่สบายได้ง่ายใช่หรือไม่คะ?
สวัสดีค่ะ Methimazole (เมไทมาโซล)ใช้ในการรักษาภาวะไทรอยด์เป็นพิษ ทำงานโดยยับยั้งการผลิตฮอร์โมนไทรอยด์ในร่างกายผลข้างเคียงจากยาเช่นเจ็บหน้าอก หายใจลำบาก ขาหรือเท้ามีอาการบวม ชา หรือรู้สึกเหมือนเข็มแทง น้ำหนักลดอย่างไม่ทราบสาเหตุ มีอาการผิวหรือตาเหลือง ผื่นแดงคันที่ผิวหนังอย่างรุนแรง รวมไปถึงอาจทำให้จำนวนเม็ดเลือดขาวลดลงชั่วคราว ทำให้เสี่ยงต่อการติดเชื้อได้ง่ายขึ้น ผู้ป่วยที่ติดเชื้อจะมีอาการหนาวสั่น มีไข้ ไอ เจ็บคอ เสียงแหบ มีแผลในปากได้ค่ะแต่จากผลเม็ดเลือดขาวที่ให้มานั้นก็ยังไม่ได้ต่ำมากผิดปกติค่ะ โดยผลข้างเคียงเรื่องเม็ดเลือดขาวนั้นแพทย์มักจะเฝ้าระวังด้วยการเจาะเลือดติดตามเป็นระยะ แนะนำรับยาและไปติดตามอาการกับแพทย์อย่างต่อเนื่องก็น่าจะปลอดภัยค่ะ